als_Latn dik_Latn sag_Latn
Interi kërkon të revolucionarizohet dhe në listën e merkatos së zikaltërve janë disa lojtarë, teksa drejtori sportiv Auzilio ka bërë një ofertë të rëndësishme për mbrojtësin e Romës, Antonio Rudiger, shkruan sportal.
Lojtari i Kombëtares gjermane kërkohet edhe në Angli nga Çelsi dhe Mançester Siti, ndërkohë që e do edhe Bajerni i Mynihut. Ofertat për të janë të shumta, por është roma ajo që vendos, në varësi të ofertave që do shkojnë në klub.
Veç mbrojtësi, në mesfushë vijon të ndiqet Gregori Krishoviak, polaku i PSG-së, i cili u kërkua edhe në janar, por nuk pranoi të transferohej në Itali. Situata për lojtarin nuk është më e mira, pasi në Francë nuk po luan dhe tashmë ka ardhur koha të mendojë të lëvizë.
Korentin Toliso është një nga emrat më të kërkuar në merkato, teksa në Itali e duan Juventusi dhe Napoli, ndërkohë që tanimë edhe Auzilio po bën përpjekjet e tij për të blerë mesfushorin qendror të Lionit.
Në sulm është një emër që gjatë kësaj kohe është lakuar shumë dhe bëhet fjalë për Patrik Shik, 21-vjeçarin çek që po spikat me Sampdorian. Sipas “Gazzetta dello Sport”, Interi synon ta marrë sulmuesin duke paguar klauzolën prej 25 milionë eurosh, por në anën tjetër do ta lërë atë te Sampdoria edhe për një vit, në mënyrë që të ketë mundësinë të rritet akoma më shumë si lojtar.
als_Latn als_Latn als_Latn als_Latn als_Latn